Meḥyut d dda Caban sikkiden tiḥdayin. Tullas teddunt ar lisi.
-- Ttisekwrin a dda Caba!
-- Susem kan..
Dda Caban mi yaddant zdates, iṭṭafar itent s tmuɣli.
Aken a fatent, iteqqen allen is, a mmin iseɣwzifen di targit. Ittemdakwaled kan mara isel:
-- Ttasekkurt a dda Caba!
Dda Caban ad illi alen is. Atent iḍfer s temuɣli alama fatent.
Ma yeqqen allen is, ittmekti-d Iben n Danmark di Paris. Imiren di laamer is 23. Nettat 21 iseggwasen: Ah a temẓi. DYa ad iqqen alen is si lemrar.
Meḥyut: Muqel, muqel a dda Caba. Ttasekkurt a dda Caba!
Dda Caban: -- Ttasekkurt. Ttasekkurt a Meḥyu. Ttasekkurt a Meḥyuuu...
Ata ad teddu yiwet. Dda Caban llant qnent wallen is. Meḥyut tikelt-a idhec, a mmin igugmen, ittu ur d issakwi Dda Caban. Mi d bbwed teqcict lewhi-s, tecmumeḥ ased. Allen is ttiẓermaqin. Iččač s wallen.
Meḥyut: Tt, Tta, Ttacabant a dda Sekkur!
Dda Caban: Store Øjne, Smukke Øjne, Iben vær venlig ikke at gå...
9.8.12
Ttacabant a dda Sekkur!
Meḥyut d dda Caban sikkiden tiḥdayin. Tullas teddunt ar lisi.
>> Aclim d ibbwi wadu . Tura d 07:45 0 iwenniten
31.10.10
Jovano, Jovanke
Segw garruj n Talsa (Balkan, Macedonie, Bulgarie, Serbie)
Af weqcic tteqcict (Jovano Yṛet Yovano) i mḥemallen, ma d imawlan nsen zgan am gwelmim ger-u-mgal tayri nsen.
Jovano d isem ttaken i tullas di temnat agi n Balkan.
Jovanke d asiwzel neY asmeẓẓi n yisem Jovano.
Amedya ar YurneY Naduc d asmeẓẓi n Nadia, Dehvia nessawal as Bubuc , Reẓqi ittuYal d Qiqi atg...
Vardar d asif agejdi izegren tamurt Imakiduniten
Slet-as dagi:
Jovano, Jovanke 1
Jovano, Jovanke 2
Jovano, Jovanke 3
Jovano, Jovanke atg...
Jovano, Jovanke,
Rrif n Vardar, teqqimeḍ
D amellal aceṭiḍ tessiriḍeḍ
D amellal aceṭiḍ tessiriḍeḍ a taḥnint iw,
Allen im sikident tiYaltin.
Rrif n Vardar, teqqimeḍ
D amellal aceṭiḍ tessiriḍeḍ
D amellal aceṭiḍ tessiriḍeḍ a taḥnint iw,
Allen im sikident tiYaltin.
Jovano, Jovanke,
AṛĝiY ad arẓuḍ Yur-i
Ad aseḍ s-axxam iw
Ma d kem ur d uṣiḍ a taḥnint iw,
A yul iw Jovano.
AṛĝiY ad arẓuḍ Yur-i
Ad aseḍ s-axxam iw
Ma d kem ur d uṣiḍ a taḥnint iw,
A yul iw Jovano.
Jovano, Jovanke,
Yema-m tuggi,
Ad arẓuḍ Yur-i a taḥnint iw,
A yul iw Jovano.
Yema-m tuggi,
Ad arẓuḍ Yur-i a taḥnint iw,
A yul iw Jovano.
-------------
Imeslayen n taYwect-a s tutlayt Tamakidunit:
Jovano, Jovanke,
Kraj vardaro sedish mori,
Bello platno belish,
Bello platno belish dusho,
Se nagore gledash. (2 iberdan)
Jovano, jovanke,
Jas te tebe cekam mori,
Doma da mi dojdes,
A ti ne doadas duso,
Srce moje jovano. (2 iberdan)
Jovano, jovanke,
Tvojata majka mori,
Tebe ne te pusta,
So mene da dojdes duso,
Srce moje jovano. (2 iberdan)
>> Aclim d ibbwi wadu . Tura d 06:34 2 iwenniten
10.8.10
Ur lliY d amcum
XḍiY tikerkas
UggiY tamuḥqranit
XḍiY takwerḍa
UggiY tikellax
Di dluleY d amcum akken ad idireY d amcum?
>> Aclim d ibbwi wadu . Tura d 07:09 0 iwenniten
7.8.10
Snnig wawal ulac awal
Mi-d-iffeY welYwem ikecem weYyul...
Asmi xelqen lmal, at Rebbi fkan asen aṛṛay ad xtiren ttawil is aqablen ddunit.
AlYwem imi ar tniri n seḥṛa it wehhan ad yidir, issuter tarurt neY snat ideg ay yexzen aman.
Ikecem weYyul. Yufa-d iman is weḥdes, ala netta d at Rebbi.
Immuqwel adis yellan dYa isers tamuYli. Lmalayek tucbihin sersent tamuYli nsent ula d nutenti.
At Rebbi susmen.UYen tannumi d lmal ig suturen nitni ṭebbiṛen.
Segmi aYyul issusem, ineṭqed Yures Ṛebbi yenna:
Acciwen? AYyul ihuz azamum is seg zelmeḍ ar yeffus seg yeffus ar zelmeḍ. Meḥsub yuggi.
Istegsa-t Rebbi acuYer yuggi aciwen. Innay-as weYyul:
Lxir ik meqqwer ay aglid amweqṛan, lxir ik meqqwer ur d as zmireY. AY teggeḍ acciwen, nekwni s yweYyal nwar anemsekfu. Ad sutreY cwiṭ neṣwab d wawal. Ay agellid amweqṛan ttxilek fkaY awal. Innay-as Rebbi awal fkiyt ala i wemdan.
AYyul yusa-d kan ad isuter awal imi yeḥṣa d awal i ttafat d awal id agerruj i sufuYen si ṭlam. S nnig wawal ulac awal. Izṛa ṛṛay n Rebbi yegzem. Ikna Aqerru-s iffeY.
>> Aclim d ibbwi wadu . Tura d 05:20 0 iwenniten
23.7.09
Γur-i yiwen umeddakwel
Γur-i yiwen umeddakwel d ameĝed n yaskṛiwen ilalmaniyen.
Bab usefru ya d amedyaz alalmani Ludwig Uhland.
yura-t lewhi 1809. Ẓret Ich hatt' einen Kameraden
At Amran Muhd U Yidir yerra-t id ar teqbayli lewhi 1947.
Γur-i yiwen umeddakwel d yiwet si tuYac f Ferḥat ImaziYen Imula. Slet-as da.
1. Asefru akken t-icna At Amran Muhd U Yidir:
----------------------
Γur-i yiwen umeddakwel, (*)
Am netta ur ufiY ara.
Deg berdan m’ara nleḥḥu,
Γer tama-w i d-iteddu,
ur yettwexxir ara.
Deg iḍ ma neṭṭes berra,
NettYummu s yiwen ubeṛnus
Ma-Y-d-walin, yemdanen,
Qqaren-as wihid d atmaten,
Nekk yid-s akkaki i d-nekker.
Seg wasmi meẓẓiyit,
Nettrar s leḥdaqa
Yiwen ur yettxaq ara,
ulawen-nneY zeddigit.
Yiwen wass yekker umennuY,
Nuzzel d imezwura.
Ansi ay d-kkan yeedawen,
Nemmuger-iten am yizmawen
ur nettwexxir ara.
Truḥ-d teṛsast d affug,
ur zṛiY Yur-i neY Yur-s,
Tḥuza-t deg yedmaren,
WalaY-t yeYli f yedYaYen,
Tebḍa tasa-w fell-as.
Yeẓẓel-d afus-is Yur-i
Mi la t-ttmuqquIeY
Qim agma ma d nek ḥareY
Ass-a ff tmurt a k-ǧǧeY
ttaṛ-ik a t-id-arreY.
2. Asefru akken t-icna warisem:
----------------------
Γur-i yiwen umeddakwel,
Am netta ur ufiY ara.
Asmi nella meẓẓiyit,
Netturar s leḥdaqa
ur nettemxaq ara.
Mi neffeY ela berra,
Neddal s yiwen ubeṛnus,
Mi Y-d-walan yemdanen,
Inin-as : wihid d atmaten
Am iḍudan ufus.
Mi d-aY-d-yekker imerẓi,
D nekni i d imezwura,
Ansi Y-d-kkan yeedawen,
Nqubel-iten am yizmawen
ur nettwexxir ara.
truḥ-d teṛsast s waffug
ur ẓriY vur-s neY Yur-i,
Tḥuza-t deg yedmaren,
TYeḍl-it Yef yedYaYen,
Tejreḥ tasa-w fell-as
Isers-d afus-is fell-i
Mi la t-ttmuquleY.
Qim agma ma d nek ruḥeY,
D ttaṛ-ik a t-id-rreY,
Tamurt a tt-id- jebreY.
(*)
Ittwaksed si CHANTS NATIONALISTES ALGERIENS D’EXPRESSION KABYLE 1945 - 1954
Etude (ethno-historique et musicale) par M. BENBRAHIM et N. MECHERI-SAADA
-------------
amddakwel, iberdan, tama, iḍ, berra, abeṛnus, imdanen
atmaten, leḥdaqa, ulawen, ass, amennuY, imezwura
iedawen, izmawen, taṛsast, affug, idmaren, idYaYen
tasa, afus, tamurt ttaṛ
>> Aclim d ibbwi wadu . Tura d 01:13 3 iwenniten
23.6.09
Tawla g ilef
Amar: Atan tkecmed Marruk
Malfuti: D'apres radio, la fièvre porcine agi att qeṭṭi di luluf gemdanen
Ḥemmuc yufa-d awal iḥma. Ur ifhim d acu tt ṣixṭa agi. D lasker? D ajṛaḍ?
Inteq ar Malfuti isteqsa-t: D acu tt la fevpucin agi?
Malfuti ixemmem tadqiqt, isṭerḍiq deg ḍuḍan is:
Ayennat, eeh, ayennat, ih: Abeḥri g ilef!
Amar:Tawla g ilef al Yiḍa!
Ḥemmuc irra y as: AniY ṣerYen Tala g ilef?
Malfuti: Ala aweddi. Tawla mačči tala. Tawla g ilef, la fièvre porcine. Ttawla nnan tenulfa-d di Meksiku. Qaṛṛen tneṭṭeḍ seg wemdan ar wayeḍ s shala. Am tmes ma tekcem degw ẓemẓum.
DYa segw wassen aka kan attesleḍ di taddart:
-Tawla g ilef ak teddem.
-Am d yefk Ṛebbi Tawla g ilef akem tekref.
-Aah arraw n Ali. BudeY asen tawla g ilef aten ṭehweṣ
>> Aclim d ibbwi wadu . Tura d 06:34 1 iwenniten
3.4.09
Taqwṛayt w wuli
D azal. Iṭij iṣṣeḥseḥ.
UfiY-ed iman iw weḥdi di tlemmast w webrid.
MuqleY zelmaḍ-i, muqleY yeffus-i, texla ddunit.
Ikcem d gi ccek, ṭḥeyṛeY.
Gwemmaḍi walaY t ttedud teqwṛayt n wulli.
Ulli ttemdyeḥasent rrif rrif w webrid andaken tewwet cwiṭ n tili.
Mi dleḥqent lewh' iw, kreY ḍefṛeY tent, rrif rrif n webrid andaken tewwet tili, iṭij iṣṣeḥṣeh, dunit texla.
MuqleY ar deffir walaY iman iw di tlemmast n webrid. DehceY bezzaf kukraY.
>> Aclim d ibbwi wadu . Tura d 07:17 0 iwenniten
Taftist Umalu
Mlilet d Salma. Salma ttaĝalt si Teftist Umalu di Falesṭin. Ḥamed d mmi-s.
D ṭebbat aneffeY ya Ḥamed, d ijenyuṛen aneffeY ya Ḥamed
Ini a memmi ad fYeY d amesjarnan, ini ad fYeY d ṭbib, d ccix llakul...
Salma teṭṭef agames-is, tettmuqul ar mmis Ḥamed, teẓra-t meẓẓi. Di tmuYli-s imcubbak usirem d layas. Mmis d mmis abḥara ḥewṣen-t igeswaḥen nni yenYan argaz is. Nettat teẓra d nitni it yenYan.
D amesjaṛnan BBC ig steqsan Ḥamed: D acu itebYiḍ atefYeḍ ma timYuṛeḍ?
Ḥamed: Ad fYeY d afidayi am mmi-s n Um Ibrahim.
Ḥamed d netta ig sawaḍen tibratin gar tirebba ifidaiyen. Di lameṛ is 8 isegswasen.
Yemma-s Salma teṭṭef agames-is u teqeṛṛa ar teddu yides al lakul azekka.
Ru a Taftist Umalu ma druY.
>> Aclim d ibbwi wadu . Tura d 06:35 0 iwenniten
17.2.09
Qiqi
MektaYed amdakwel iw Qiqi.
Simi d nekker d imectaḥ akken kan inedukul.
Neksa lwaḥid, neYṛa lwaḥid.
Ula tinna n lalman ceggan aY lwaḥid.
UYaleYd ssegs lwaḥid...
MektaYed tabratt nni.
Iḍelli ṭfeY-d tabratt si Pari. SutreY lantrit 'ancien combatant'
Nnan ulac iyi di la liste. Ufan Qiqi ma d nek ulaci.
Ufan Qiqi... lwaḥid.
Tsummiyi tegwnitt.
MektaYed Garigliano.
MektaYed asif Garigliano d waman is izegwaYen
Dinna igella ttbut iw nemmer ceffun waman.
MektaYed iḥerqan d imudaY n Ṭelyan,
MektaYed adfel ttgwecrar yekkawen.
MektaYed Qwider atunsi.
- Benterki Kouider - Present!
- Idir Oumalou - Present!
- Alain Jean - Present!
- Ali Pierre Mekideche - Present!
- Ousalem Rezki ...
- Ousalem Rezki ...
- Rezki Ousalem ...
Qiqi ur d yuYal ara.
Ineẓman kerfen iyi amek ara qqableY yemma-s
MektaYed Qiqi Usalem.
Asmi nella d imecṭaḥ akken kan inedukul.
A Qiqi,
abrid tuYeḍ ak issaweḍ m' ur teẓriḍ san'it ttedduḍ
M' ur teẓriḍ san'it ttedduḍ abrid ik ihwan aYit.
Qiqi: Dadda-k abrid is yejred, qbala ar Larba n At Yiraten.
A Qiqi,
Ar Larba n At Yiraten iberdan mačči yiwen
Win d ak ihwan aYit d asawen ak id iqablen.
Qiqi: Kkes aYwbel d ineẓman, dadda-k imensi-s ihegga, d aḥeddur tmellalin.
A Qiqi,
...
Ur ad kfiY awal Qiqi ḥebbac it.
GwraY-ed lwaḥid, ẒleY tama uzeqqur iḍudan iw ttembiwilen.
Akkin tama-w, wayed wasekriw iẓẓel ula d netta am zeqqur, acamid idamen isummiten wedfel.
Tiyersi-w teqqur fudeY ayemma.
ṬṭerdqeY d imettawen, ziY d nek ur d nuYal ara.
Addan sin iseqgasen, yemmut Dda Yidir. Iṭfed tabratt si Pari. As defken lantrit.
Ikmes tabratt nni ger ifasen is, izem imi-s
yergagi wudem-is, iṭerḍeq d imeṭṭi. DYa nwala amek is iḍleq i tebratt nni, teẓẓel ṣura-s, ttint wallen is. Dda Yidir ibbweḍ lafu Ṛebbi dagi di sbitaṛ n BuYni.
Nemmer ceffun waman ad iḥzen ula d netta wasif n Garigliano.
>> Aclim d ibbwi wadu . Tura d 07:13 0 iwenniten
9.2.09
Ismawen ibeddun s 'i'
Iqqim Taliluc d imdukwal is tqeṣiṛen. Tameddit, tagara llexṛif. Igenni yeṣfa, tiziri teḍwa idurar d swaḥel. Arrac urad uYalen a llakul.
Assa awzen, temmut Melxir tameṭṭut n dda Ḥsen. Ihi, ukwerY awen awal, rrantt i temṣaraq.Tamṣaṛeqt tettawid tayeḍ. Ulac tin ur fran.
TuYmas-is deg wabbuḍ-is d amger ay aYyul, takkwazt n At Abbas ileḥḥun am yiḍ am ass, taalleq si tmiṭ, yeṭṭilid wer di keččem, d amellal am izimer ites aman am zger... D acutt d acutt?
Yiwen wemYaṛ, yella yeẓẓel tama n sen, mi ḥeṣlen neY ttun, ifraya sentt id.
-Taliluc: A dda Yebṛa, teṣneḍ kra temṣareqt?
-Dda Yebṛa (ibeddel ibeṛḍi, irefded aqeṛṛus izzid Yuṛsen): SneY ayen din, aṭas arqent iyi. Afet i-y-id tagi. Mačči ttimṣaṛeqt, abḥaṛa ad awi yiswen tafat s wudem. QerceY kwen ma d afem ismawen ibeddun s 'i'.
-Amar: Ur fhimeY? Ismawen ibeddun s wacu?
-Dda Yebrahim: Imeslayen s teqbaylit beddun s 'a'. Axxam, Aafir, abrid atg. Kra imeslayen, azal n tkemmuct, beddun s 'i', amedya: Ifker, inisi, isem...
- Iffis, id indeh Taliluc.
- Qasi: Inebgi.
- Ṭaher: Ibki.
- Wali: Iferṭeṭṭu.
- Dda Yebṛa: Neqqar aferṭeṭṭu a lYiḍa.
- Meẓyan: Iḥiqqel.
- Wali: Iqwi.
- Qasi: Ired.
- Taliluc: IniYem.
- Qasi:Izimer.
- Meẓyan: Iddew.
- Taliluc: Ibki.
- Meẓyan: Ibki yadda, nennat id.
- Taliluc: Iccew.
Ifili, izi, iẓi, ibiw, iYi, imi, issi, irrig, iṭij, iffi, iYisi,
ifetṭṭiwej, ilef, izimer, izirdi, iccer, iYẓer, idis, ifer, igenni, iger, ikerri, inijjel, inyen, isYi, isli, ilili, ifili, ibellireĝ, issegni, imensi, iri, itri, imYi, ixef, imeeruf, igider, itbir, ijirmeḍ, iYil, iles, ilemẓi, iYid, iYes, imeṭṭi, izinzer, iẓḍi, iminig, izinzer, ijifeṛ, ilem, iqceṛ, iqqic, imenYi, ijjiq, iẓem, inig, iYimi...
Taliluc d imdukwal is rran-d s tnafa. Tafrara akken kan ad neqqer. Tarbat ilmeẓyen nniḍen bdan qqazen tinṭelt.
>> Aclim d ibbwi wadu . Tura d 05:14 0 iwenniten
30.1.09
Azekka d lexmis.
Azekka ttasewwiqt llayd tameẓyant.
UẓameY i tikelt tamezwarut, qefleY sett snin.
ČiY taḥbult ttmelalin nnig tgejdidt talemmast tama wesfaylu.
Weḥdi sufella wwexxam
CfiYed amzun d iḍelli
Degw gemmaḍ uccen yezza
Akkin iwedrar leḥmuṛegga, igenni yeṣfa
Layd tamecṭuḥt, azekka ad dduY ar ssuq s Iwaḍiyen.
I tikelt tamezwarut. Azekka.
>> Aclim d ibbwi wadu . Tura d 05:52 4 iwenniten
28.1.09
Ṣuḥaba imezwura
Čan imensi, taṛbut tekkes, rrantt i wawal.
Awal ittawi-d wayeḍ.
D anebdu. Sya Yer da isbuḥruy-ed uzemeḥrir d aḥlawan. Tikwal igellud s arriḥa usaYur d ijeĝigen n jiḥbuḍ. Axxam aken ikfa s lebni. Urad yesbeY.
At wexxam ḥemlen ad mlilen d asqamu ttawin d af ayen icweYben dunit.
Tikkelt-a awal af tneslemt. AyYer is nixṣer ṛray i yemdanen n tura. Zik tineslemt tella ur telli. Am cwiṭ ubeḥri agi d ittṣuḍun. Ihi lḥasul Mexluf ifka-d udem n talwit d lefhama i ṣuḥaba n at zik. Inna wigi yettaban ddin assa ttceṭiben degs ur sinen timsal amek ggant...
Mi gekfa tekker yemma-s tenna y-as. Yemma-s ttamYart, ur teYṛi ur tekcem llakul am nettat am temYaṛin n tadart. Tenna y-as ak iniY tidett: Tilufa n wassa d ṣuḥaba nat zik iY tent id iĝan. Wammag lemmer ṣeḥḥan itilli n ṣeḥḥa u neṣleḥ ula d nekwni. Lemmer abrid nsen d ubdis itilli ula d abrid nneY d ubdis. Lemmer ttebnan af tidett d talwit itili n henna assa. Ḍi ṛay iw xedmen lbaṭel anect n win xedmen at tura neY akteṛ. Ttatut kan ay nettu.
Mexluf yewhem di yemma-s. Iẓṛa ur teskadeb ara.
>> Aclim d ibbwi wadu . Tura d 06:38 0 iwenniten
22.1.09
Mass Nezmer
Iḍeli, baba-s d amcum imi tagwlimt is ttaberkant
Iḍeli, baba-s ur ikččem aṛeḥba at tegwlimt tamellalt
Iḍeli settin isegwasen aya.
Iḍeli yuYal d alselway nsen merra. Meqqwer, meẓẓi, berrik, mellul.
Iḍeli qeccuc meccuc usan-d ad ḥedren i mmi-s ad iggal ar d ixdem lewqam
Iḍeli 20 si yanber 2009 di Marikan ufella.
Baba-s d aYrib si Kenya isem is Barack Obama amewqran
Netta sawaln as Barack Obama amezyan, Mister President.
Martin Luther King yurew.
Mass Nezmer, azul fell-ak
>> Aclim d ibbwi wadu . Tura d 06:00 0 iwenniten
13.1.09
Ttebciralxir neY ul azedgan
Tizi wrezzu, yennayer 2009. Lqahwa n ammi Muḥ teččur. Ikker uhetwir akter n wussan niḍen. Ali ites di latay ismeḥsis. Di berra d asemmiḍ.
Ali ittḥessis mi gesla kra izzi s anda ken di kka lḥes.
Isla: aṛcem, izzi.
Isla: Ywezzan asen, izzi.
Isla: d kem a yimlen amek laben diminu? Izzi iwala sin bedden msuṭafen si tekṛabaḍin. Iban msekukran. Sin aten barrun. Msefran qqimen.
Isla: Miiissa, izzi.
Yuẓa Yer ṭabla nni dgi ttmeslayen aff talfut-a n Gaza
-Awah, Hamas mer qedḥen ur qeṛben ar teYwraṣt iṛeẓẓiẓen.
-NniY ak Ywezzan asen.
-Tagi ttamuḥqranit. Xedmen degsen i texdem degsen lalman.
-Keč ur tessineḍ ara ibaxixen xedmen at ičumar.
-Teẓrid nek tedduY af tidett. BeddeY d win ur nezmir, d araab neY d uday.
Ali ur inna awal, ikker iṛuḥ ad ixelles.
Aqehwaĝi: latay ik tettwaxelleṣ agma.
Ali: amek?
Aqehwaĝi: d leflani, ur tessineY a winnat. IffeY llina.
Ali: tanemmirt i keč u netta.
Ali yeffeY yuki degw ul tersed talwit. Am aken leflani nni ineqqa yul is.
Ikcem a lqahwa nniḍen, iruḥ s aqehwaĝi, isnat as yiwen umexluq ur tissin
Ali: ttxilek ṭfen lexlaṣ n umerbuḥ inna.
Ali yeffeY. Innefsus id wul is.
ZiY akka iṭṭumun ulawen.
>> Aclim d ibbwi wadu . Tura d 05:39 0 iwenniten
14.11.08
Leflantegga
Nnan ttaṭbibt. Wiyaḍ nnan ttacixett llakul. Wid ttimlalen awqen ay inin. Ahat ur ttimlal yiwen.Wiyaḍ nnan ttagujilt.
Tusa-d ar taddart deg fuṛaṛen. TuY axxam nni ĝĝan d ilem At Wali asmi yunagen ar Pari. D mmi-tsen amecṭuḥ ig ṭfen lexlas. Yadda waggur, yiwen ur d icufa, yenza wexxam. Issawel-ed si Pari, yenna axxam yenza, tuY it yiwet, ttabaranit, id inna. Isem is, ans' itt, yiwen ur yeḥṣa. At Wali laamer ad bedlen. Ul asmi guĝĝen ar Pari yiwen ur yaalim.
Ayen tekka di taddart ur tenṭiq ar yiwen, ur inṭiq yiwen Yars. Kra nnan ttaggunt wiyaḍ nnan ttamehbult wiyaḍ bittaḥ Yilen ttaarabt.
Nnan ma tekcem ar tḥanutt ad aY kra, atesnat ar kra-nni, txelleṣ teffeY. La salawm alikum, la bunswar la zul fell-awen.
Tettmerriḥ weḥdes di taddart. Tettbedda tettmuqul s idurar amecwar. Am tin itḥeyṛen. Tessikid arrac ma tturaren, tilawin ma d uYalent si laanṣer ugment-ed aman. Ala yiwet n tikkelt i terra acmumeḥ i yiwet n temYart.
Tikwal tessikid imYaṛen n taddart am tin ittnadin af abaḍ. Akka akka ad irfed afus yiwen att iqabel s lehna. Nettat att huz aqeṛṛu-s tessiked win d iqimen tama-s.
Nnan teslufu it zemrin. Teslufu iyedYaYen f ttYimin yemYaṛen.
Aṭas di taddart nnan walan-tt tettru tṣeffeḍ imeṭṭawen s tmacwaṛt ttawṛaYt.
Tikkelt ullin-d ijadarmiyen. Tesken asen lekwaYeḍ is, uYalen.
Tagara n Γuct tṛuḥ si taddart. Seg imiren yiwen ur ttiwala.
Sya Yer da albaḍ di taddart ad ibdu taqṣiṭ akka: "Tecfam af leflantegga..."
Tiddett ala Bubuc itt yeẓṛan. Kra n wussan segmi d-ussa ar taddart, leflantegga terza ṣbeḥ zik a lamiri, testeqsa Bubuc n Amer af Mebarki Bussad.
leflantegga tettmeslay taarabt ttṛumit, tusa-d si Casablanca di Marok, tettnadi af baba-s d lwacul is. Zwina, isem leflantegga, telmed akken baba-s dda Bussad immut azal n acra isegwasen tura. Ur d iĝĝa tamurt, ur d iĝĝa axxam neY arrac. Immut d awḥid.
Bubuc teẓṛa iĝĝa-d taqcict. Zwina tesgal Bubuc ur tenna tidett i yiwen.
GulleY i Dehbia n Amer ur mliY udrig n Bussad m Muḥ i yiwen...
A Dehbi, ttxilem surfiyi. kseY lYwem af tasilt. Am akken tenniḍ: Udrig carken sin mačči d udrig!
Tecfam af leflantegga...
-------------
taṭbibt, tacixett, tagujilt, taddart, fuṛaṛ, axxam, tabaranit, taaggunt
tamehbult, taarabt, taḥanutt, laanṣer, acmumeḥ, tamYart, aqeṛṛu
tama, tizemrin, idYaYen, imeṭṭawen, tamacwaṛt, tagara, Yuct, tiddett, taṛumit, taqcict, udrig
-------------
>> Aclim d ibbwi wadu . Tura d 04:46 0 iwenniten
1.11.08
TeYliḍ kker!
Tebberttxeḍ ur tebniḍ fell-as. Tedreḍ war ineẓman war aḥebber.
Id ifka wass teččat tmeddit. Ḥbaaak teYliḍ. Amzun ttaylewt ur
tebniḍ fell-as. Berttex! Meqqer teYliḍ tinnegnit attezreḍ ans' idekka tiyta. Taylewt ur tella ttilemt, ala kem id yerran s lexbar. Ḥbak. Texxarwaḍ, temlelliḍ ur tfaqeḍ amek akken temberṭaḥeḍ af tegwnitt. Ḥbaak af tzagurt im.
Qeṭṭa imeṭṭi.
Ur ttlumu yiwen.
Ur ttlumu ṛṛay im.
Ur ttlumu iman im.
Ur ttlumu medden.
Igeḍran yeḍra.
TeYliḍ kker. Yak meẓẓiyeḍ.
>> Aclim d ibbwi wadu . Tura d 05:36 0 iwenniten
31.10.08
Teḍra-d ass n lexmis lewhi n ṭhur
Aggur ṛṛemḍan, lewhi n ṭḥur...
Mi d ikker seg wqeggel immekta-d a d ilhu simmal urad iddin: Ad ineqqi tamegwḥelt is. Iḍelli is tti-d arra dula. Acḥal tura ur tt-iṭṭif ger ifassen is. Iqqim af teẓrut iseffeḍ degs s ubeḥnuq amellal. Iban innečṛaḥ wul is. Akka akka att irfed ar tayett ad ittmuqqul di t ṭiṭuct nni lewhi . DYa ixegla-s d Ṛebbi amzun d iddew at id ittmuqul-en si zdeffir ifurkiwen n tenqweltt. Iqqen allen is illi tent dYa isla isuYan.
ZiY d mmis Ali. Acu it yuYen? iwumi isuYan icban wigi? Melmi d yusa-d si Tubirett?
Aggur ṛṛemḍan, lewhi n ṭḥur...
IsYim-as ddaw tenqwelt isissin tamtunt di zzit. lazza-s a tametunt gemma-s! Mazal itt ttaḥmayant, tettak-ed rriḥa isexcawaten si laẓ. Akken kan d yusa si Tubirett, yayya, udem is d awṛṛaY, fYent idamen. Ali tesexṣar it arekba n lkaṛ. Tikwal bettaḥ ittara-d. D yemma-s is yenna-n ak deggeY d amtunt. Inna y-as di snat swaya ad idden. Yemma-s tenna y-as tuqna ṭiṭ ad sisseY tamtunt. Keč aqla-k am laxeṛt. Akw tanuda-k tetten ṛemḍan. Mi dewjed temtunt iqeccatt ar tmazirt, isYim-as ddaw tenqweltt.
Isisin di zzit ittmuqul iqeṛqac n tbuyeḥbult. Ifurkiwen knan si taẓayt, tineqwlin urwent s zzayed. Atteqwu tazert.
DYa ger wafriwen iwala amzun snat txutam neṭḍent ta-Yer-ta ismaqal degsent. Iqqen allen is illi tent iYil itulles. Iṣuẓa udem is dYa ḥarkent txutam nni. Tura ttbanent am taṭṭucin n tmegwḥelt. Deffir n tmegwḥelt tura ifeṛṛez baba-s. D Yidir n Ali s timmad is. Alwexda! iserreḥ isuYan yuYal d awraY. Ibra i temtunt nni, ikker irfed ifassen is: Aba semḥiyi, ttxil-ek aḥebbu ... AhdeY k ur uYaleY ad aṛzeY Ṛemḍan. Semḥiyi a ba...
Iqerbed baba-s ixsef si teḍsa. Ass n lexmis, aggur ṛṛemḍan, lewhi n ṭḥur.
-------------
abeḥnuq, afurek, afus, aggur, aqeggel, aqeṛquc, asuYu, iddew, ifer, lewhi, tabuyeḥbult, tamegwḥelt, tamtuntt, tanqweltt, tanuda, taxatemt, tayett, tazert, taẓrut, Tubirett
-------------
>> Aclim d ibbwi wadu . Tura d 06:48 0 iwenniten
28.9.08
T a m e ḥ n u n e f t
Teẓriḍ a Lwennas Lzzayer teṭṭef abrid d akwessar. A yemma aazizen a yemma. Sbezgen tameḥnuneft tettuccuḍ. Lzzayer tbed rrif is tettmuqul am tmeslubt. Tucceḍ neY behren tt wur yalim. Bien sûr tegla yis nneY. Mi tetteddu ar tmeḥnuneft ur neclig ur d aY icqa. NYil d aqeṣṣer. At lefhama wa yenfa, wa yessusem, kra rran assen tikwmamin, wiyyaḍ qeṭṭan degsen. Izenqan ččuṛen d ungifen. Partout d nitni. Ḥemmu yeččat weslem. Oui oui yeččat weslem ger Annaba d tigzirt n Lampedusa. At deṣṣeḍ? Pourtant ttidett. Dawessu ttajḍitt.
Ḥemmu aken d ibbwi l bak yanskri ar tesdawit n Tizi u yanskri ar Tati (Commendant Cousteau). Tati d netta id ittḍebiren tiflukin.
Bref nniY ak Lzzayer tucceg. Tazwara neckenṭeḍ Yer ciṭ ufurek. Lzzayer ẓẓayet afurek iḥḍem... Nejja-lu-leq leḥsab ufud ufurek nni. Une seconde, deux pas plus. Mačči ttargit aweddi. C'etait previsible sani it ttedu lZzayer. Llan wid isteqsayen sani it ttedu tmurt n leqbayel. La reponse tta: ou va l'Algerie. Ti vois c'est plus une question. Ma k iṭṭef ciṭ ufurek iḥedmen tejaluluqeḍ, iḍaṛen ḥebken Yef tmeḥnuneft ibezgen imiren isteqsiyen ttuYalen d les reponses. Semḥiyi a Lwennas ad gezmeY awal dagi. Tessawel i yi-d yemma.
>> Aclim d ibbwi wadu . Tura d 03:24 1 iwenniten
11.5.08
Γas ur aYed tett wali ḍ
Nek d amsebrid n At-Yanni ula iyi-d tiniḍ
YeYli-d felli igenni mi nesla teYliḍ
Adar yerrez si tikli tawla s usemmiḍ
Nejba-n Yurek d tirni Yas ur-Y-d tettwaliḍ
SYur Mexluf
Tanemmirt a Mexlu!
>> Aclim d ibbwi wadu . Tura d 00:59 0 iwenniten
10.5.08
Baba d Yemma
I ẓiḍ it wussan nni!
Mi yi rra baba čalla nebhaY-t ad yazel. Ittazal d aqlaqal, taqarruct iw treffed tesrus. TerḍiqeY ttaḍsa, abeḥri isluf iwudem iw. Mi geḥbes baba, nebceY-t qaṛeY as: "azzel azzel". DYa ad inaqel daqlaqal...
Am assa cfiY tturareY Yef umegruc d yessetma. Mmm... Rriḥa umegruc ma ken kan ad ikcem si lmansṛa! Rriḥa n temtunt di ttwaksen si bufṛeḥ. Rriha umezzir, rriḥa n felgu. Cetwa adfel issaY. Degw daynin lmal ttaran ifeẓ, times di lkanun tehbel mi temmeY degw megruc.
Timiqa ugeffur Yef usfaylu, tumlilt yumsen tamullin, anessis degw aḥnac, abbu isqeṛṛiḥen allen Yelqent, ikufan ilmawen.
Deffir ṭaq ferruY iniYman yerkan, deffir ṭaq senqadeY imessebriden, deffir taq ttraĝuY ma yaddi Ssayd n Ali s' icifaḍ llexsen s agwecrir takwemt uḥeccad af tuyat is... defir ṭaq.
Yemma...
CfiY as d i yemma tessenduy taxwcat, tleqqeḍ azemmur
tḥerri aYrum, teqqaraY ti mucuha, teṭṭnaY d ljiran felli...
CfiY ttemqazaY d yessetma anwa ayeṭṣen tama-s
Yemma d baba cfiY asen-d d imYaren.
Assa arriY leḥsab ufiY YelḍeY. D ilmeẓyen illan d nek ig mecṭuḥen.
D arrac illan d nek igmeẓẓiyen. Imiren YileY zemren ikullec, snen kullec fehmen kullec. ZiY ttikellax. Assa mi tni d mmektaY tegzem tasa-w.
Tura d nuba-w d amYar.
>> Aclim d ibbwi wadu . Tura d 02:15 1 iwenniten
kab_Latn cym_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn dan_Latn unk cym_Latn kab_Latn kab_Latn unk bos_Latn fur_Latn kab_Latn kab_Latn kab_Latn kab_Latn kab_Latn kab_Latn bos_Latn bos_Latn bos_Latn bos_Latn bos_Latn kab_Latn kab_Latn kab_Latn deu_Latn kab_Latn kab_Latn kab_Latn deu_Latn bos_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bos_Latn knc_Latn kab_Latn kab_Latn knc_Latn kab_Latn kab_Latn unk kab_Latn bos_Latn vec_Latn slk_Latn kin_Latn bos_Latn bos_Latn vec_Latn bos_Latn twi_Latn bos_Latn bos_Latn als_Latn hrv_Latn hau_Latn bos_Latn kab_Latn unk kab_Latn kab_Latn kab_Latn tso_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn deu_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk fra_Latn fra_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk fij_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lmo_Latn kab_Latn kab_Latn kab_Latn kab_Latn kab_Latn eng_Latn gle_Latn ltz_Latn ltz_Latn epo_Latn epo_Latn epo_Latn kab_Latn kab_Latn nob_Latn kab_Latn fij_Latn kab_Latn kab_Latn kab_Latn fij_Latn kab_Latn kab_Latn kab_Latn fij_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn crh_Latn kab_Latn crh_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn zho_Hans kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn dan_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn unk kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kmr_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn